b'\n_START_ARTICLE_\nBar (TV-oddaja)\n_START_PARAGRAPH_\nBar je resni\xc4\x8dnostna oddaja komercialne televizije POP TV, v kateri tekmovalci tri mesece \xc5\xbeivijo v skupnem stanovanju ter vodijo bar, dogajanje pa lahko gledalci proti pla\xc4\x8dilu preko ve\xc4\x8d kot 20 kamer v \xc5\xbeivo spremljajo na spletni strani. Povzetek dnevnega dogajanja POP TV predvaja vsak ve\xc4\x8der, razen v nedeljo, tudi na televiziji._NEWLINE_Tekmovalci se ob sredah medsebojno ocenjujejo s plusi in minusi. Tekmovalec, ki dobi najve\xc4\x8d minusov, ter tekmovalec, ki ga izbere tisti, ki je dobil najve\xc4\x8d plusov, se v soboto pomerita na\xc2\xa0\xc2\xbbvro\xc4\x8dem stolu\xc2\xab. Gledalci s telefonskim glasovanjem glasujejo, kateri od tekmovalcev bo ostal v oddaji. Tekmovalec z manj\xc5\xa1im \xc5\xa1tevilom glasov mora takoj zapustiti Bar. Tekmovalce usmerja Bar Manager.'